CELEX: 32021R0527
Language: et
Date: 2020-12-15 00:00:00
Title: Komisjoni delegeeritud määrus (EL) 2021/527, 15. detsember 2020, millega muudetakse komisjoni delegeeritud määrust (EL) 2017/565 seoses iganädalase positsioonidest teatamise piirmääradega (EMPs kohaldatav tekst)

26.3.2021   
               
               
                  ET
               
               
                  Euroopa Liidu Teataja
               
               
                  L 106/30
               
            
         KOMISJONI DELEGEERITUD MÄÄRUS (EL) 2021/527,
         15. detsember 2020,
         millega muudetakse komisjoni delegeeritud määrust (EL) 2017/565 seoses iganädalase positsioonidest teatamise piirmääradega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 15. mai 2014. aasta direktiivi 2014/65/EL finantsinstrumentide turgude kohta ning millega muudetakse direktiive 2002/92/EÜ ja 2011/61/EL, (1) eriti selle artikli 58 lõiget 6,
         ning arvestades järgmist:
         
                     (1)
                  
                  
                     Komisjoni delegeeritud määruse (EL) 2017/565 (2) artiklis 83 on sätestatud direktiivi 2014/65/EL artikli 58 lõike 1 teises lõigus osutatud miinimummäärad, mille ületamisel peavad kauplemiskohad avaldama kõnealuse direktiivi artikli 58 lõike 1 punktis a osutatud iganädalased aruanded.
                  
               
                     (2)
                  
                  
                     Avatud positsioonide suurust käsitlevat miinimummäära tuleks muuta, et tagada sidusrühmade jaoks läbipaistvus laiema valiku kaubatuletisinstrumentide puhul. Iganädalaste positsioone kajastavate aruannete avaldamine ei tohiks enam sõltuda avatud positsiooni suurusest võrreldes üleantava varu suurusega, vaid peaks selle asemel põhinema lihtsamatel kriteeriumidel, nimelt avatud positsiooni suurusel kõnealuses kaubatuletisinstrumendis.
                  
               
                     (3)
                  
                  
                     Mis puutub avatud positsiooni piirmäära, siis tuleks iganädalased positsioone kajastavad aruanded avaldada juhul, kui hetkelepingute ja teistel kuudel saabuva tähtajaga lepingute kombineeritud avatud positsioonide kogusumma on 10 000 partiid või rohkem, et tagada piisav huvi kaubatuletisinstrumendi vastu, mis õigustab iganädalaste positsioone kajastavate aruannete avaldamist.
                  
               
                     (4)
                  
                  
                     Selleks et vähendada positsioonide omanike ees kehtiva konfidentsiaalsuse hoidmise kohustuse rikkumise riske, ei tohiks lepingute puhul, kus isikute kategooria hõlmab vähem kui viit aktiivset positsiooni omanikku, iganädalane positsioone kajastav aruanne sisaldada teavet selle isikute kategooria kohta.
                  
               
                     (5)
                  
                  
                     Seepärast tuleks delegeeritud määrust (EL) 2017/565 vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Delegeeritud määruse (EL) 2017/565 artiklit 83 muudetakse järgmiselt.
            
                        1)
                     
                     
                        Lõiget 1 muudetakse järgmiselt:
                        
                                    a)
                                 
                                 
                                    esimese lõigu punkt b asendatakse järgmisega:
                                    
                                                „b)
                                             
                                             
                                                kogu pika või lühikese avatud positsiooni brutomahu absoluutsumma väljendatuna asjaomase kaubatuletisinstrumendi partiide arvuna on 10 000 partiid või rohkem.“;
                                             
                                          
                              
                                    b)
                                 
                                 
                                    teine lõik asendatakse järgmisega:
                                    „Heitkoguste väärtpaberite ja nende tuletisinstrumentide korral punkti b ei kohaldata.“
                                 
                              
                  
                        2)
                     
                     
                        Lõige 3 asendatakse järgmisega:
                        
                           „3.   Selliste lepingute puhul, millel on asjaomases isikute kategoorias vähem kui viis positsioonide omanikku, ei avaldata pikki ja lühikesi koondpositsioone, nende muutuseid võrreldes eelmise aruandega, avatud positsioonide kogusumma protsenti selles kategoorias ega positsioonide omanike arvu selles kategoorias.“
                        
                     
                  
         
            Artikkel 2
            Käesolev määrus jõustub kolmandal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 15. detsember 2020
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 173, 12.6.2014, lk 349.
         
            (2)  Komisjoni 25. aprilli 2016. aasta delegeeritud määrus (EL) 2017/565, millega täiendatakse Euroopa Parlamendi ja nõukogu direktiivi 2014/65/EL seoses investeerimisühingute suhtes kohaldatavate organisatsiooniliste nõuete ja tegutsemistingimustega ning nimetatud direktiivi jaoks määratletud mõistetega (ELT L 87, 31.3.2017, lk 1).